[{"text_idx": "#000000", "text": "Koolitus \u2013 shibari, sensuaalne sidumiskunst"}, {"text_idx": "#000001", "text": "Kondoomiga seks on hea, kui valid o\u0303iged kondoomid"}, {"text_idx": "#000002", "text": "See ko\u0303lab nu\u0308u\u0308d nagu anonu\u0308u\u0308mse kondoomihooliku u\u0308lestunnistus, aga jah, mul on 15 aastat olnud sama partner ja me kasutame endiselt kondoomi."}, {"text_idx": "#000003", "text": "Me ei ole kindlasti ainsad, kuid me so\u0303brad on seda kuuldes olnud u\u0308llatunud, sest kondoomiga seks on ju nii halb ja suguhaiguste eest me end ka kaitsma ei pea \u2013 miks ku\u0308ll selline valik? To\u0303epoolest, haigusi me teineteise puhul kartma ei pea, kuid kondoomiga seks ei pea olema halb, tuleb lihtsalt valida o\u0303iged kondoomid."}, {"text_idx": "#000004", "text": "Minu jaoks on minu seksuaalsus nii oluline, et ma ei ole julgenud riskida libiido langusega vo\u0303i ko\u0303rbekuivusega jalgevahel, mis lisaks muudele ebameeldivatele ko\u0303rvaltoimetele hormonaalsete vahenditega sageli kaasas ka\u0308ivad. Mittehormonaalsetel vahenditel on ja\u0308lle omad miinused, spermitsiidid pole na\u0308iteks u\u0308ldse usaldusva\u0308a\u0308rsed ja spiraali juurde kuuluvad tihti pidevad ma\u0308a\u0308rimised vo\u0303i tugevad menstruatsioonid. Need ei ole asjad, millega eksperimenteerida sooviksin."}, {"text_idx": "#000005", "text": "Ku\u0308ll oleme aastate jooksul katsetanud palju erinevaid kondoome ja julgen va\u0308ita, et on selliseid, mida u\u0308ldse ei tunnegi. See ei ole liialdus. Kuna kondoomi kasutamine on meil edukalt kombineeritud ovulatsiooni ja\u0308lgimisega, siis pa\u0308rast viljakat aega oleme julgelt kummita alustanud ja igaks juhuks sellega lo\u0303petanud."}, {"text_idx": "#000006", "text": "Kord ei pannud ma ma\u0308nguasja otsides ta\u0308hele, et mees vo\u0303ttis kaitsevahendi juba ka\u0308iku ja kui ta pa\u0308rast mind tavapa\u0308rasest kiiremini lo\u0303petas, siis ku\u0308sisin temalt jahmunult, kas see juhtus tal just kogemata vo\u0303i ta meelega ja\u0308ttis kondoomi peale panemata. Viimast ei tee ta kunagi ega teinud ka siis, ma ise lihtsalt ei saanud aru, et ta oligi u\u0308likonnas."}, {"text_idx": "#000007", "text": "Mulle tegelikult meeldivad rohkem u\u0308likonnad, mille eesma\u0308rgiks ongi olla tuntavad ehk siis mummulised ja triibulised vo\u0303i siis pa\u0308ris hullumeelselt okkalised nagu Egzo kondoomid. Viimased meeldivad abikaasale ka, sest need muudavad minu tema jaoks kitsamaks ja tegevuse seela\u0308bi veel tundlikumaks, kuid need on rohkem vahelduse toomiseks. Igapa\u0308evaselt eelistab ta kaitsevahendeid, millega sa\u0308ilib vo\u0303imalikult loomulik tunnetus ja selliseid on ta\u0308itsa olemas."}, {"text_idx": "#000008", "text": "Muidugi oleme sattunud ka selliste kondoomide otsa, mille kehva lubrikanti on olnud raske eirata, sest lisaks sellele, et kondoomid ise on kiiresti a\u0308ra kuivanud, on need minu ka a\u0308ra kuivatanud. Kuna tavaliselt on meie vahekorrad nii ma\u0308rjad, et mees kipub pealt maha ja seest va\u0308lja libisema, siis sellised kummid peavad olema kastetud vagiinat suretava keemia sisse, kuidas need muidu sedasi mo\u0303juda saavad."}, {"text_idx": "#000009", "text": "Samuti on olnud kondoome, mis ei ole mahtunud Harju keskmisele mehele peale vo\u0303i on ja\u0308a\u0308nud nii suureks, et on paigast libisenud ja ja\u0308rel lohisenud, vo\u0303i on olnud lihtsalt ha\u0308irivalt kummised meie mo\u0303lema jaoks."}, {"text_idx": "#000010", "text": "Loomulikult on sellised kogemused halvad ja nende va\u0308ltimiseks tuleks eelko\u0303ige va\u0308ltida soodsama hinnaklassi kondoome. Kui elada aktiivset voodielu vaid kummiro\u0303ngaid kasutades, siis on see nii kulukas mo\u0303nu, et kiusatus hinda vaadata on suur, aga see ei tasu a\u0308ra. Kondoomil ja kondoomil on vahe ning see kajastub ka maksumuses, odavaid ja ha\u0308id ei ole olemas."}, {"text_idx": "#000011", "text": "Kuigi erinevate maitsete, va\u0308rvide ja struktuuridega kondoomide pakendid on kirevalt kutsuvad, on reeglina paremad tagasihoidliku kujundusega karpi pakitud maitsetud ja lo\u0303hnatud o\u0303hukesed kaitsevahendid."}, {"text_idx": "#000012", "text": "Sama kehtib Lelo Hex kondoomide puhul, mis on u\u0308hed parimatest, mida kasutanud oleme. Tundlikkuse osas on need u\u0308sna vo\u0303rdva\u0308a\u0308rsed teiste ultrao\u0303hukeste variantidega, kuid oma kohal pu\u0308sivad paremini ja ta\u0308nu ka\u0308rje mustrile on purunemiskindlamad. Iseenesest on meil vedanud ka tavaliste kondoomidega, vaid mo\u0303ned u\u0308ksikud on plaksuga lo\u0303hki la\u0308inud, kuid Lelo Hexi purunemise korral, mida to\u0303ena\u0308oliselt u\u0308ldse ei juhtu, ei lenda terve kondoom ribadeks, vaid ainult u\u0308ks ka\u0308rg ja olenevalt asukohast vo\u0303ib see sa\u0308a\u0308sta va\u0308ga ebameeldivate ko\u0303rvaltoimetega SOS-pilli vo\u0303tmisest."}, {"text_idx": "#000013", "text": "Lelo Hex kondoomid on o\u0303hemad kui suuremates toidupoodides mu\u0308u\u0308davad ko\u0303ige o\u0303hemad Durexid ja One Touchid, aga sealjuures ei ole need ko\u0303ige o\u0303hemad. Oh ei, need on veel isegi kaks korda paksemad kui Sagimi 0.02 lateksivabad kondoomid, mille numbrid ta\u0308histavadki kondoomi paksust millimeetrites. Me ise viimaseid veel kasutanud ei ole, aga kindlasti katsetame ka need a\u0308ra, sest kui juba kaks korda paksemad on mehe jaoks vaevu tajutavad, siis need on ehk pa\u0308ris tajumatud."}, {"text_idx": "#000014", "text": "Meil vo\u0303ttis palju aastaid aega, et jo\u0303uda toidupoodide ja apteekide kondoomivaliku juurest erootikapoodide valiku juurde. Kellel tekib vajadus kondoome kasutada, siis soovitan alustada kohe na\u0308iteks Ulakast Kaunitarist, ja\u0308a\u0308vad a\u0308ra paljud ebameeldivad kogemused. Ka u\u0308heo\u0308o\u0308suhteid harrastavate inimeste taskus peaksid olema kvaliteetsed kondoomid, et selle u\u0308he ja ainsa korra turvalisus ei tuleks mo\u0303nutunde arvelt vo\u0303i veel hullem \u2013 mo\u0303nutunne ei tuleks turvalisuse arvelt, ja\u0308ttes kondoomi u\u0308ldse kasutamata."}, {"text_idx": "#000015", "text": "Me oleme kondoomidega leidnud kuldse kesktee, kus on sa\u0308ilinud hea seks ja kaitse rasestumise ees ning mis veel olulisem, sa\u0308ilinud on minu tervis ja seksuaalsus, nendega ei ole me kumbki no\u0303us riskima, misto\u0303ttu me ja\u0308a\u0308megi valitud lahenduse juurde."}, {"text_idx": "#000016", "text": "Ps! Kuigi ma eristan viljakat aega, mis on nii intensiivne, et isegi mees tunneb selle a\u0308ra, teame mo\u0303lemad, et u\u0308llatusi esineb ning kondoomi ja ovulatsiooni ja\u0308lgimise kombineerimise juures on suurem oht rasestuda kui o\u0303igesti kondoome kasutades. Me oleme valmis vo\u0303tma vastutuse, kui see peaks juhtuma, seeto\u0303ttu selline meetod meile sobib, aga kellelegi teisele ma ovulatsiooni ja\u0308lgimist kaitsevahendina ei soovita. Kui just samuti ei olda valmis panustama iibe kasvu ..."}, {"text_idx": "#000018", "text": "Libiido ehk seksiisu, see on loomne vajadus paljuneda vo\u0303i inimlik soov saada naudinguid.\nMuide ka delfiinid seksivad naudingu eesma\u0308rgil, va\u0308ga intelligentsed \ud83d\ude42"}, {"text_idx": "#000019", "text": "Kui ra\u0308a\u0308kida seksist kui suguaktist, siis vo\u0303ib va\u0308ita, et selle mehaaniline pool pole ajal jooksul just palju muutunud, ku\u0308ll aga on tehtud mitmeid la\u0308bimurdeid sekslelude ta\u0308iustamisel. Kallid o\u0303pilased, ta\u0308nase tunni teemaks on \u201cSekslelude ajalugu\u201d."}, {"text_idx": "#000020", "text": "Seksikas munadejaht ja ja\u0308neste vo\u0303iduka\u0308ik"}, {"text_idx": "#000021", "text": "Ja\u0308nkukesed, peagi on ka\u0308es pu\u0308had, mis ta\u0308hendab, et on aeg korraldada seksikas munadejaht ja mo\u0303numunamaraton."}, {"text_idx": "#000022", "text": "So\u0303na \u201ckliitor\u201d tuleb Vana-Kreeka keelest ning ta\u0308hendab vo\u0303tit. Vo\u0303ti ta to\u0303epoolest on, avades luku enamiku naiste mo\u0303numaailma. Aga milline on selle vo\u0303lunupu taust ja ajalugu, saame kohe teada."}]